Ben Lindemann (nom de plume)
Na skool studeer hy verder aan die Universiteit van die Oranje-Vrystaat, waar hy ’n B.A.-graad met Sielkunde en Volkekunde as hoofvakke behaal. Aan die Universiteit van Suid-Afrika voltooi hy ook vier modules in Kommunikasiekunde. Vanaf 1959 tot 1962 is hy verslaggewer by Die Volksblad en Die Transvaler, waarna hy tot 1964 redakteur is van Kommando, die amptelike tydskrif van die S.A. Weermag. Hierna is hy tot 1972 uitgewer en bemarkingsbestuurder by Nasionale Boekhandel, J.L. van Schaik en Tafelberg Uitgewers. Tussen 1972 en 1977 is hy eienaar en redakteur van die tydskrif Op Safari (wat in 1977 verkoop is en ingelyf is by Stywe Lyne) en vanaf 1972 tot 1998 eienaar en bestuurder van Makro Boeke, wat meer as 700 grootdruk titels uitgee. In hierdie tyd is hy medestigter en redakteur van Vrystaat, ’n plattelandse streekkoerant op Bethlehem in die Vrystaat (1975–1976); regisseur van meer as 57 dokumentêre programme en 62 insetsels vir televisie by o.a. Sonneblom Films (1981–1985) en vryskut-regisseur en vervaardiger van dokumentêre programme vir televisie asook korporatiewe programme vanaf 1985. Vanaf 1975 is hy ook vryskutskrywer wat bydraes lewer tot onder andere Insig, Sarie, Huisgenoot, Die Burger en By, Rapport en Paarl Post. Later word hy medebestuurder by Benedic Boeke/ Benedic Books , waar hy verantwoordelik is vir die keuring van manuskripte en bemarking. Hy was ook by Toastmasters betrokke en aanvanklik aangestel as Vise-President (jaar onbekend) en is later President tot 2005. In 2010 word hy aangestel as gereelde verslaggewer vir Kaap Rapport. Hy het sedert 2000 op Wellington gebly, waar hy gereelde artikels vir Paarl Post geskryf het. As vervaardiger, regisseur en draaiboek skrywer van tv dokumentêre sluit sy laaste werk in Eilande van die Gariep (KykNET 2017) en Vergete Rivier (KykNET 2018). Wyle Johann Botha was die aanbieder van beide reekse, terwyl Stephan Botha die redigering en kamerawerk gedoen het.
In 2009 word baie van die verhale wat hy onder die skuilnaam Ben Lindemann vir tydskrifte soos Sarie, Huisgenoot en Landbouweekblad geskryf het, in die omnibus “Piet Kokkewiet, Kokkewiet en ander verhale” uitgegee. “Die Meisie van Gazette” (wat aanvanklik as vervolgverhaal in Landbouweekblad gepubliseer is) en “Die Hooghartige Juffrou Bobbejé” is liefdesverhale teen die agtergrond van die koerantwêreld en die wêreld van televisie-produksies. “Verlore Stad” is ’n liefdesverhaal teen die agtergrond van ’n soektog na ’n geheimsinnige stad wat volgens kenners iewers onder die sandduine van die Kalahari begrawe lê. “Marionette Meester” (wat later apart as gratis e-boek beskikbaar gestel word) en “Elandsbaai se Liggies” beskryf die onverwagte draaie wat die liefde in die lewens van mense kan gooi. “Gastehuis Visarend” en “Piet Kokkewiet, Kokkewiet” speel af op die eiland-wêreld van die Benede-Oranjeriviervallei. Hy vertaal ook “Heidi” van Johanna Spyri in Afrikaans.
TV en ander film werk[wysig | wysig bron]
1985 Ons Geveerde Vriende('n reeks van 10 episodes) TV 1
2017 Eilande van die Gariep ('n reeks van 4 episodes) (Vervaardiging, Draaiboek en Regie deur Johan Nel, Aanbieding deur Johann Botha, Redigering en Kamerawerk deur Stefan Botha) KykNET
2018 Vergete Rivier ('n reeks van 4 episodes) (Vervaardiging, Draaiboek en Regie deur Johan Nel, Aanbieding deur Johann Botha, Redigering en Kamerawerk deur Stefan Botha) KykNET
In 1987 ontvang hy ’n Artes-toekenning vir die Beste Skeppende Bydrae van die jaar vir sy dokumentêr Verlorenvlei.
Boeke[wysig | wysig bron]
Geen Getuienis (Spanningsreeks, Uitgegee in die 60's deur Treffer Uitgewers, Bloemfontein) Johan Nel
Groen Dood van Groot Rivier(Speurreeks, Uitgegee in die 60's deur Treffer Uitgewers, Bloemfontein) Johan Nel
Droster in Algeri (Spanningsreeks, Uitgegee in die 60's deur Treffer Uitgewers, Bloemfontein) Johan Nel
Vloek van die Namib (Johan Nel, Spanningsreeks, Uitgegee in die 60's deur Treffer Uitgewers, Bloemfontein) Johan Nel
Ek, Die Rooi Spioen (Spanningsreeks, Uitgegee in die 60's deur Treffer Uitgewers, Bloemfontein) Johan Nel
Groot Rivier se Slang (Mini-Makro-boek uitgegee deur Op Safari (Edms) Beperk, Pretoria) Ben Lindemann
Kolie Seekoei kry 'n Bril (Mini-Makro-boek uitgegee deur Op Safari (Edms) Beperk, Pretoria) Ben Lindemann
s.j. Bobba se boot Ben Lindemann
1984 Koggelroep van die hadida (Makro Boeke) Ben Lindemann
2005 Meisie van Gazette (Landbou Weekblad)
2008 Verlore Stad (Landbou Weekblad)
2009 Piet Kokkewiet, Kokkewiet en ander verhale - 'n Ben Lindemann Omnibus (Benedic Boeke) ISBN-13: 978-0-9814408-0-4 Ben Lindemann
1978 Heidi – Johanna Spyri
' 'n Kans op 'n beter lewe - Fair Trade Porjek in Rawsonville' Rapport 21 Oktober 2007
Piet Kokkewiet, Kokkewiet[wysig | wysig bron]
TV Programme[wysig | wysig bron]
Ontsluit van "https://af.wikipedia.org/w/index.php?title=Ben_Lindemann&oldid=1650971"
Die bladsy is laas op 24 Februarie 2018 om 17:39 bygewerk.